32006R0240
L 040/3
JURNALUL OFÍCIAL AL UNIUNII EUROPENE
REGULAMENTUL (CE) NR. 240/2006 AL COMISIEI
din 10 februarie 2006
de modificare a Regulamentului (CE) nr. 622/2003 de stabilire a măsurilor de aplicare a standardelor comune de bază privind siguranța aeriană
(Text cu relevanță pentru SEE)
COMISIA COMUNITĂȚILOR EUROPENE
având în vedere Tratatul de instituire a Comunității Europene,
având în vedere Regulamentul (CE) nr. 2320/2002 al Parlamentului European și al Consiliului din 16 decembrie 2002 de instituire a unor norme comune în domeniul siguranței aviației civile (1), în special articolul 4 alineatul (2),
întrucât:
(1)
În temeiul Regulamentului (CE) nr. 2320/2002, Comisiei i se solicită să adopte măsuri de punere în aplicare a standardelor de bază comune pentru siguranța aeriană pe întreg teritoriul Comunității Europene. Regulamentul (CE) nr. 622/2003 al Comisiei din 4 aprilie 2003 de stabilire a măsurilor de aplicare a standardelor comune de bază privind siguranța aeriană (2) a fost primul act care conținea asemenea măsuri.
(2)
Este necesar să se adopte măsuri care să confere un grad mai mare de precizie standardelor comune de bază.
(3)
În conformitate cu Regulamentul (CE) nr. 2320/2002 și pentru a preveni acțiunile ilicite, măsurile stabilite în anexa la Regulamentul (CE) nr. 622/2003 ar trebui să fie secrete și nu ar trebui să fie publicate. Aceeași normă se aplică, în mod necesar, la fiecare act de modificare.
(4)
Este necesar ca Regulamentul (CE) nr. 622/2003 să fie modificat în consecință.
(5)
Măsurile prevăzute de prezentul regulament sunt în conformitate cu avizul Comitetului pentru siguranța aviației civile,
ADOPTĂ PREZENTUL REGULAMENT:
Articolul 1
Obiectiv
Anexa la Regulamentul (CE) nr. 622/2003 se modifică după cum se stabilește în anexa la prezentul regulament.
Articolul 3 din regulamentul menționat se aplică cu privire la natura confidențială a prezentei anexe.
Articolul 2
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 februarie 2006.